CELEX: C2005/257/04
Language: sk
Date: 2005-10-15 00:00:00
Title: Vec C-295/05: Návrh na začatie prejudiciálneho konania podaný uznesením Tribunal Supremo, Sala de lo Contencioso-Administrativo z 1. apríla 2005, ktorý súvisí s konaním: Asociación Nacional de Empresas Forestales (ASEMFO) proti Transformación Agraria S.A (TRAGSA) a Administración del Estado

15.10.2005   
            
            
               SK
            
            
               Úradný vestník Európskej únie
            
            
               C 257/2
            
         Návrh na začatie prejudiciálneho konania podaný uznesením Tribunal Supremo, Sala de lo Contencioso-Administrativo z 1. apríla 2005, ktorý súvisí s konaním: Asociación Nacional de Empresas Forestales (ASEMFO) proti Transformación Agraria S.A (TRAGSA) a Administración del Estado
   (Vec C-295/05)
   (2005/C 257/04)
   Jazyk konania: španielčina
   Tribunal Supremo, Sala de lo Contencioso-Administrativo podal uznesením z 1. apríla 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Asociación Nacional de Empresas Forestales (ASEMFO) proti Transformación Agraria S.A (TRAGSA) a Administración del Estado a bol doručený kancelárii Súdneho dvora 21. júla 2005.
   Tribunal Supremo žiada Súdny dvor, aby rozhodol o nasledujúcich otázkach:
   
               1.
            
            
               Dovoľuje článok 86 ods. 1 Zmluvy o založení Európskeho spoločenstva členskému štátu, aby ex lege ustanovil pre verejnoprávny podnik právny režim, ktorý mu umožňuje vykonávať verejné práce bez toho, aby podliehal všeobecným pravidlám o zadávaní verejných zákaziek prostredníctvom verejnej súťaže aj vtedy, ak neexistujú zvláštne okolnosti naliehavosti alebo verejného záujmu, či už pod alebo nad finančným prahom ustanoveným v tomto ohľade európskymi smernicami?
            
         
               2.
            
            
               Je takýto právny režim zlučiteľný s ustanoveniami smerníc Rady 93/36/EHS (1) a 93/37/EHS zo 14. júna 1993 (2), smernice Európskeho parlamentu a Rady 97/52/ES z 13. októbra 1997 (3) a smernice Komisie 2001/78/ES (4), ktorou sa menia a dopĺňajú predchádzajúce tri smernice – právnou úpravou, ktorá bola nedávno zmenená v smernici Európskeho parlamentu a Rady 2004/18/ES z 31. marca 2004? (5)
               
            
         
               3.
            
            
               Sú tvrdenia uvedené v rozsudku Súdneho dvora Európskych spoločenstiev (6) z 8. mája 2003 vo veci C-349/97, Španielsko/Komisia, použiteľné v každom prípade na TRASGA a jej pobočky, vo svetle ostatnej judikatúry Súdneho dvora týkajúcej sa verejného obstarávania a s ohľadom na skutočnosť, že verejná správa zveruje TRASGA veľké množstvo prác, ktoré nepodliehajú pravidlám upravujúcim slobodnú hospodársku súťaž, a že táto situácia by mohla spôsobiť výrazné narušenie relevantného trhu?
            
         
      (1)  Smernica Rady 93/36/EHS zo 14. júna 1993 o koordinácii postupov verejného obstarávania dodania tovaru (Ú. v. ES L 199, s. 1).
   
      (2)  Smernica Rady 93/37/EHS zo 14. júna 1993 o koordinácii postupov verejného obstarávania prác (Ú. v. ES L 199, s. 54).
   
      (3)  Smernica Európskeho parlamentu a Rady 97/52/EHS z 13. októbra 1997, ktorou sa menia dopĺňajú smernice 92/50/EHS, 93/36/EHS a 93/37/EHS o koordinácii postupov verejného obstarávania služieb, verejného obstarávania dodania tovaru a postupov verejného obstarávania prác (Ú. v. ES L 328, s. 1).
   
      (4)  Smernica Komisie 2001/78/ES z 13. septembra 2001 o zmene a doplnení prílohy IV k smernici Rady 93/36/EHS, príloh IV, V a VI k smernici Rady 93/37/EHS, príloh III a IV k smernici Rady 92/50/EHS v znení zmenenom a doplnenom smernicou Rady 97/52/ES, a príloh XII až XV, XVII a XVIII k smernici Rady 93/38/EHS v znení zmenenom a doplnenom smernicou 98/4/ES (smernica o používaní štandardných formulárov pri uverejňovaní oznámení o verejnom obstarávaní) (Ú. v. ES L 285, s. 1).
   
      (5)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114).
   
      (6)  Zb. 2003 s. I-03851.